КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**«Театр искусство да концерт удж юкӧнын Коми Республикаса Юралысьлӧн грантъяс йылысь» Коми Республикаса Веськӧдлан котырлӧн 2011 во вӧльгым тӧлысь 29 лунся 531 №-а шуӧмӧ**

**вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Театр искусство да концерт удж юкӧнын Коми Республикаса Юралысьлӧн грантъяс йылысь» Коми Республикаса Веськӧдлан котырлӧн 2011 во вӧльгым тӧлысь 29 лунся 531 №-а шуӧмӧ вежсьӧмъяс содтӧд серти.
2. Тайӧ шуӧмсӧ олӧмӧ пӧртӧм бӧрся видзӧдны Коми Республикаса Юралысьӧс вежысь В.В.Стахановлы.

Коми Республикаса Юралысь В. Гайзер

Сыктывкар

2012 вося косму тӧлысь 5 лун

124 №

Коми Республикаса Веськӧдлан котырлӧн

2012 во косму тӧлысь 5 лунся

124 №-а шуӧм дорӧ

СОДТӦД

«Театр искусство да концерт удж юкӧнын Коми Республикаса Юралысьлӧн грантъяс йылысь» Коми Республикаса Веськӧдлан котырлӧн 2011 во вӧльгым тӧлысь 29 лунся 531 №-а шуӧмӧ пыртан

**ВЕЖСЬӦМЪЯС**

«Театр искусство да концерт удж юкӧнын Коми Республикаса Юралысьлӧн грантъяс йылысь» Коми Республикаса Веськӧдлан котырлӧн 2011 во вӧльгым тӧлысь 29 лунся 531 №-а шуӧмын:

1. Театр искусство да концерт удж юкӧнын Коми Республикаса Юралысьлӧн грантъяс шедӧдӧм могысь конкурс нуӧдан пӧрадок йылысь положениеын, мый вынсьӧдӧма шуӧмӧн (1 №-а содтӧд):
2. 1 пунктӧ «став республикаса тӧдчанлун» кывъяс дорӧ содтыны «(водзӧ – балаяс)» кывъяс;
3. 3 пункт гижны тадзи:

«3. Грантъяс сетсьӧны Коми Республикаса канму учреждениеяслы, кодъяс Учреждениеса устав серти пӧртӧны олӧмӧ удж театр искусство да концерт удж юкӧнын (водзӧ – канму учреждениеяс), кодъяс серти учредительлысь уджсӧ да уджмогъяссӧ збыльмӧдӧ Коми Республикаса культура министерство (водзӧ – грант шедӧдысьяс), став республикаса тӧдчанлуна творчествоа балаяс олӧмӧ пӧртӧм могысь.»;

1. 5 пунктӧ содтыны татшӧм мӧд абзац:

«Конкурс серти бӧрйысян кадколаст, театр искусство да концерт удж юкӧнын тема серти нырвизьяс (водзӧ - тема серти нырвизьяс), мыйяс серти нуӧдсьӧ конкурс, грантъяслӧн ӧтув лыд урчитсьӧ быд во Министерствоӧн.»;

1. 6 пунктын «конкурс нуӧдӧм» кывъяс дорӧ содтыны «тема серти нырвизьяс, мыйяс серти нуӧдсьӧ конкурс, грантъяслӧн ӧтув лыд» кывъяс;
2. 8 пунктын «оз вермыны участвуйтны» кывъяс бӧрын содтыны «эштӧдӧм балаяс, оз босьтсьыны»;
3. 9 да 15 пунктъяс киритны;
4. 12 пунктын «да оз бергӧдсьыны» кывъяс киритны;
5. 17 пунктын «тайӧ Положениелӧн корӧмъяслы лӧсялана» кывъяс киритны;
6. 18 да 19 пунктъяс гижны тадзи:
7. Ӧти уджалан лун чӧжӧн корӧм пасъян лунсянь сійӧ сетсьӧ Министерстволӧн тэчаса юкӧдулӧ, коді веськӧдлӧ профессиональнӧй искусство серти юалӧмъясӧн (водзӧ – веськӧдлысь юкӧн), сетан корӧмлӧн конкурсса тема серти нырвизьяслы, тайӧ Положениелӧн 3, 7, 8 да 10 пунктъясӧн урчитӧм корӧмъяслы лӧсялӧм серти, рӧскод сметаын индӧм рӧскод подулалӧм серти, сы лыдын рӧскод статьяяслӧн бала шӧр могъяслы да могъяслы лӧсялӧм серти прӧверка нуӧдӧм могысь.

Прӧверка нуӧдан кадколастыс оз вермы лоны веськӧдлысь юкӧнӧ корӧм сетан лунсянь 7 уджалан лунысь дырджык.

Конкурслӧн тема серти нырвизьяслы да (либӧ) тайӧ Положениелӧн 3, 7, 8 да 10 пунктъясӧн урчитӧм корӧмъяслы лӧсявтӧмлун дырйи, да (либӧ) рӧскод статьяяслӧн бала шӧр могъяслы да могъяслы лӧсявтӧмлун дырйи, корӧмсӧ содтӧм документъяскӧд 3 уджалан лун чӧжӧн прӧверка помалан лунсянь бергӧдӧны грант шедӧдысьлы ӧткажитан помкаяс индӧмӧн.

Грант шедӧдысь вермӧ, корӧмсӧ бурмӧдӧм бӧрын, мӧдысь сетны сійӧс корӧмъяс сетан кадколаст кольтӧдз, мый урчитӧма тайӧ Положениелӧн 7 пунктӧн.

1. Конкурслӧн тема серти нырвизьяслы да (либӧ) тайӧ Положениелӧн 3, 7, 8 да 10 пунктъясӧн урчитӧм корӧмъяслы лӧсялӧм дырйи, да (либӧ) рӧскод сметаын подулавтӧм либӧ могтӧм рӧскодъяслӧн абутӧмлун дырйи, веськӧдлысь юкӧн 3 уджалан лун чӧжӧн прӧверка помалан лунсянь сетӧ корӧмъяс копияяссӧ Министерствоса Художествоа сӧветӧ пырысьяслы (водзӧ - Художествоа сӧвет) корӧмъяс серти экспертиза нуӧдӧм могысь.»;
2. 22 пунктын «босьтӧны тӧд вылӧ» кывъяс бӧрын содтыны «да гӧгӧрвоӧдӧмӧн индыссьӧны экспертнӧй кывкӧртӧдъясын гижӧмӧн» кывъяс;
3. 23 пункт киритны.
4. Коми Республикаса Юралысь бердын культура да искусство кузя сӧвет тэчасын (водзӧ - Сӧвет), мый вынсьӧдӧма шуӧмӧн (3 №-а содтӧд):

Сӧвет тэчасысь киритны А. Н. Самоделкинӧс.

1. Конкурс подув вылын театр искусство да концерт удж юкӧнын Коми Республикаса Юралысьлӧн грантъяс сетан пӧрадок да найӧс мынтӧм йылысь положениеын, мый вынсьӧдӧма шуӧмӧн (4 №-а содтӧд):
2. 3 пунктӧ содтыны татшӧм мӧд абзац:

«Сӧветӧ пырысьяс, кодъяс лоӧны Коми Республикаса канму учреждениеясса уджалысьясӧн либӧ творчествоа чукӧръясса участникъясӧн – тайӧ конкурсын грант шедӧдысьясӧн, оз участвуйтны конкурс серти сёрнитӧмын да гӧлӧсуйтӧмын, кӧні участвуйтӧны индӧм грант шедӧдысьясыс.»;

1. 6 пункт гижны тадзи:

«6. Решениеын урчитсьӧ конкурсын вермысьяслы грантъяс мында Коми Республикаса республиканскӧй сьӧмкудйысь сетан сьӧм серти лӧсялана сьӧма во кежлӧ, мый индӧма Министерстволы грантъяс мынтӧм вылӧ, Министерствоӧн урчитӧм тема серти нырвизьяс да грант лыд серти.».

Вуджӧдӧма Хазова Е. В. - 4 266 пас